Document ID: 31997R1600

ΚΑΝΟΝΙΣΜΟΣ (ΕΚ) αριθ. 1600/97 ΤΗΣ ΕΠΙΤΡΟΠΗΣ της 7ης Αυγούστου 1997 για τη δέκατη τροποποίηση του κανονισμού (ΕΚ) αριθ. 413/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στις Κάτω Χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφανίσεως κλασικής πανώλης των χοίρων σε ορισμένες περιοχές παραγωγής στις Κάτω Χώρες, έχουν θεσπισθεί έκτακτα μέτρα στήριξης της αγοράς του χοιρείου κρέατος γι' αυτό το κράτος μέλος από τον κανονισμό (ΕΚ) αριθ. 413/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1564/97 (4) 7
ότι μετά την εμφάνιση νέων κρουσμάτων κλασικής πανώλης των χοίρων στις Κάτω Χώρες, θεσπίστηκαν νέες ζώνες προστασίας και εποπτείας από τις ολλανδικές αρχές 7 ότι η ευνοϊκή κτηνιατρική και υγειονομική κατάσταση επέτρεψε να καταργηθούν οι ζώνες προστασίας και επιτήρησης γύρω από το Berkel-Enschot και Ammerzoden 7 ότι πρέπει να ληφθούν υπόψη οι τροποποιήσεις αυτές με την αντικατάσταση του παραρτήματος ΙΙ του κανονισμού (ΕΚ) αριθ. 413/97 με ένα νέο παράρτημα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΚ) αριθ. 413/97 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Αυγούστου 1997.

Labels: 17
19
5
6
18